《济上留别朱野岩》
清代·唐梦赉

湖上红衣摇落时，闲亭竹树寄芳卮。青门射策人皆老，碧岳寻真事已迟。

别岸蒹葭留晚照，前溪箫管动离思。《阳关》入破声声慢，知共琴樽更有期。

作者简介：（1627—1698）山东淄川人，字济武，别字豹岩。顺治六年进士，授检讨，以言事忤当道罢归。壮负经济才，博览群书。有《铜钞疏》、《禁粜说》、《备边策》等数十万言。